**ROMÂNIA**

**JUDETUL HUNEDOARA**

**SERVICIUL ADMINISTRAREA**

**DOMENIULUI PUBLIC SI PRIVAT**

**RAPORT**

privind vânzarea prin negociere directă a unui teren în suprafaţă de 20 mp,

proprietatea privată a municipiului Deva, situat în Deva, str. Mihai Viteazu, în spatele blocurilor 44 și 8, județul Hunedoara

Serviciul administrare domeniul public şi privat, din cadrul Direcției Deva 2020 analizând Referatul de aprobare a domnului Primar Nicolae-Florin Oancea, ce însoțește proiectul de hotărâre privind vânzarea prin negociere directă a unui teren în suprafaţă de 20 mp, proprietatea privată a municipiului Deva, situat în Deva, str. Mihai Viteazu, în spatele blocurilor 44 și 8, județul Hunedoara, supunem atenţiei următoarele:

Prin cererea înregistrată sub nr.113770/03.11.2021, domnul Frățilescu Fabian Constantin Alexandru, solicită cumpărarea terenului în suprafață de 20 mp, situat în municipiul Deva, str. Mihai Viteazu, în spatele blocurilor 44 și 8, teren pe care este edificat un garaj aflat în proprietatea solicitantului.

Odată cu cererea a fost depus Extrasul de CF nr.72923 Deva, nr. cadastral 72923, planul de amplasament și delimitare a imobilului.

Raportul de evaluare întocmit de către S.C. TMK Staff Expert HD S.R.L, prin evaluator autorizat Tamaș Marius Costel - membru ANEVAR, a fost depus la Primăria municipiului Deva sub nr.3171/11.01.2022.

În urma verificărilor făcute de către Compartimentul fond funciar, conform adresei nr. 10464/10.08.2017, și adresei nr.6479/19.01.2022 se adevereste că pentru imobilul înscris în C.F. 72923 Deva teren în suprafață de 20 mp, este identificat pe harta de carte funciară veche ca parte a nr. topografic vechi 1186/2, înscris în C.F vechi 2917 Deva, nu a fost revendicat în baza legilor proprietății - Legea nr.18/1991, Legea nr.169/1997, Legea nr.1/2000, Legea nr.247/2005, Legea nr.10/2001.

Terenul care se doreşte a fi cumpărat în suprafaţă de 20 mp, înscris în CF nr. 72923, nr.cadastral 72923, se află situat în Deva, str. Mihai Viteazu, în spatele blocurilor 44 și 8, județul Hunedoara, teren pe care este edificat un garaj aflat în proprietatea solicitantului.

Din Raportul de evaluare nr.3171/11.01.2022, întocmit de către evaluator Tamaș Marius Costel, membru ANEVAR, pentru imobilul teren în suprafață de 20 mp, situat în municipiul Deva, str. Mihai Viteazu, în spatele blocurilor 44 și 8, înscris în CF 72923, s-a calculat valoarea de 18.519,00 lei, respectiv 925,95 lei/mp, la care se adaugă T.V.A.

Valoarea de inventar a terenului mai sus amintit este de 14.640,00 lei, conform fişei mijlocului fix nr.89000287.

Municipiul Deva a vândut în anul 2021, prin negociere directă, conform rapoartelor de evaluare, terenuri similare după cum urmează: un teren în suprafață de 21 mp pe str. I.L.Caragiale, la prețul de 925,95 lei/mp și în anul 2020 un teren în suprafață de 20 mp situat pe str. Mihai Viteazu, la prețul de 837,50 lei/mp.

Luând în considerare prevederile Hotărârii Consiliului local nr.428/2020, privind numirea comisiei de evaluare a ofertelor pentru licitațiile publice, a negocierilor directe privind vânzarea, închirierea sau concesionarea bunurilor aparținând domeniului public sau privat al municipiului Deva, precum și pentru achiziționarea de imobile.

În temeiul prevederilor art.129 alin.2 lit.”c” şi alin.6 lit.“b”, ale art.139 alin.2, precum și ale art.364 alin.1 din Ordonanța de urgență a Guvernului nr.57/2019, privind Codul administrativ, cu modificările și completările ulterioare,

Supunem dezbaterii Consiliului local al municipiului Deva, proiectul de hotărâre privind vânzarea prin negociere directă a unui teren în suprafaţă de 20 mp, proprietatea privată a Municipiului Deva, situat în Deva, str. Mihai Viteazu, spatele blocului 44 și 8, județul Hunedoara.

**Director Executiv,**

**Mircea Davidescu**

**Director Executiv al Direcției Juridice**

**și Administrației Publice Locale,**

**Oana Mura**

**Șef Serviciu A.D.P.P Control Fin.Preventiv,**

**Mărioara Avram Daniela Crăciun**

**Intocmit,**

**Consilier principal,**

**Ramona Ciuta**